තම සම්මේලනය මගින් එහි සාමාජික සංගම් සඳහා ලබාදුන් මුදල් පරිහරණය කිරීමේ විනිවිද භාවය පිළිබඳව පරීක්‍ෂණ පැවැත්වීම අදාළ රටෙහි රජය මගින් සිදුකළ යුතු බවට පසුගියදා ජගත් පාපන්දු සම්මේලනය තුළ ප්‍රකාශයට පිළිතුරක් වශයෙන් ඝානා රාජ්‍යයේ දූෂණ වංචා විරෝධී ඒජන්සිය එරට පාපන්දු මූලස්ථානය වැටලීමට පියවර ගත්තේය.උසාවි නියෝගයක් ලබාගැනීමෙන් අනතුරුව ඝානා රාජ්‍යයේ පාපන්දු සංගම් මූලස්ථානය වැටලූ එරට දූෂණ වංචා විරෝධී ඒකකයේ නිළධාරීහු කාර්යාලයේ තිබූ සියලු පරිඝනක සහ පාපන්දු බලධාරීන්ගේ ජංගම දුරකතන අත්අඩංගුවට ගත්හ.සංගමයේ ලියකියවිලි පරීක්‍ෂා කිරීමට ඔවුනට අවශ්‍ය වුණා” මේ වැටලීම පිළිබඳව එම සංගමයේ ප්‍රකාශක රැන්ඩි අබේ පැවැසීය.ඝානාව මේ වසරේ පැවැති ලෝක කුසලාන පාපන්දු තරගමාලාවේ අර්ධ අවසන් පූර්ව වටයට සුදුසුකම් ලැබූ එකම අපි‍්‍රකානු කණ්ඩායම ද වේ..